Държавен вестник, бр. 66, 2014 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  66
Хронична лимфоидна левкемия
Лимфопролиферативен процес, произхождащ 
от В и Т клетъчни прекурсори. През последните 
години се разглежда в класификацията на не­
хочкиновите лимфоми.
Стадирането е прието да става от 0 до IV 
стадии по Рай, като болните от 0 до II стадий 
подлежат на наблюдение, а при следващите на 
цитостатична терапия.
Протичането и прогнозата е както при не­
хочкиновите лимфоми.
Всички кандидат-служители са негодни за 
работа в МВР, а за служителите се прави инди­
видуална преценка съобразно стадий, протичане, 
медикаментозно повлияване и изискванията на 
службата. 
Първичен миелодиспластичен синдром
Това е малигнен процес на миелоидния ред, 
прогресиращ до остра миелобластна левкемия, 
с лоша прогноза и все още с неуточнено място 
в класификацията.
Годността за работа в МВР се определя както 
при другите остри левкемии. 
Доброкачествени новообразувания
Нозологичните единици, които са включени 
тук, са с различна етиология, локализация и 
големина. 
Годността се определя от степента на на­
рушената органна функция, обуславяща се на 
компресивни и деструктивни промени, цикат­
рикси или оформени формации, които пречат 
на носенето на униформено облекло.
Кандидатите, провели успешно оперативно 
лечение, са годни.
КЛАС ІII. БОЛЕСТИ НА КРЪВТА, КРЪ­
ВОТВОРНИТЕ ОРГАНИ И ОТДЕЛНИ НАРУ­
ШЕНИЯ, ВКЛЮЧВАЩИ ИМУННИЯ МЕХА­
НИЗЪМ (D50-D89)
Анемии, свързани с храненето.
Желязонедоимъчна анемия
Желязонедоимъчната анемия и състояния 
(ларвиран и латентен дефицит) се причиняват от 
количествено намаляване на общото количество 
на желязо в организма в резултат на различни 
причини: екзогенен и ендогенен дефицит, нару­
шена резорбция от храната, хронично-рецидиви­
ращи кръвозагуби, други заболявания и причини, 
водещи до вторични желязодефицитни анемии.
Кандидат-служители по графи 1 и 4 са негод­
ни. В случаите на успешно етиопатогенетично 
лечение и при достатъчна желязокомпенсация 
кандидатите по графи 2 и 3 се преценяват ин­
дивидуално.
Други анемии, свързани с храненето
Тук се включват анемии, дължащи се на 
недоимък на витамин В12 и фолиев дефицит с 
разнообразна етиопатогенеза: екзогенен и ендо­
генен дефицит, пернициозна анемия на Аddison-
Biermer, след гастректомия, хроничен атрофичен 
гастрит, стомашна полипоза, стомашен карцином, 
вроден дефицит на интризинг фактор, заболяване 
на червата, селективно идиопатично нарушение 
на резорбцията при синдром на Immerslund, по­
вишена консумация при паразитози, повишен 
разход при панкреатити, чернодробни цирози, 
мегалобластни анемии, при приложение на 
цитостатици, ПАСК, антиепилептици, антикон­
цептивни медикаменти.
При правилно етиологично лечение и нор­
мализиране на хематологичните показатели 
работоспособността се възстановява напълно.
Индивидуална преценка се налага, когато ане­
мията се определя като хронично рецидивираща.
Наследствени хемолитични анемии
Това са голяма и разнородна група анемии с 
различна етиопатогенеза, протичане, лечение и 
изход. Общото между тях е наследствено пато­
логично повишената хемолиза на еритроцитите, 
с различна по степен изразеност, според експре­
сията на патологичния ген (хомо-, хетерозигот­
ност). В случаите, когато хемолизата надвишава 
продукцията, се развива хемолитична анемия. 
В други случаи компенсаторната реакция на 
костния мозък е достатъчна, за да предотврати 
развитието на хемолитична анемия. 
Експертната оценка по годността се предо­
пределя от типа, формата, степентта на хемоли­
тичната анемия и терапевтичното є повлияване.
При служителите по графа 5 при носителство 
на патологичен ген без проява на хемолитична 
анемия годността се определя индивидуално в 
зависимост от естеството на работата. В случа­
ите на проявена хемолитична анемия те също 
са негодни. 
За останалите служители годността се опре­
деля индивидуално.
Кандидат-служителите за работа в МВР са 
негодни, с изключение на ДС по графа 2 и графа 
3 – ЛРТП, по които се преценяват индивидуално, 
в зависимост от етиологията, тежестта, хода на 
заболяването и естеството на работа.
Противопоказани условия на труд – токсични 
химически вредности, източници на йонизиращи 
лъчения, тежък физически труд, неблагоприя­
тен микроклимат (прегряване или охлаждане), 
инфекции.
Придобити хемолитични анемии 
Към тази група спадат хемолитични анемии, 
причинени от екстраеритроцитни причини: 
антиген-антитяло система, токсични вещества, 
метали, медикаменти, физични, механични, ин­
фекциозни и паразитни причинители, първични 
заболявания на лимфната система, черен дроб, 
бъбреци.
Леките компенсирани форми определят ин­
дивидуална преценка при кандидат-служителите 
по графи 2 и 3.
Средните и тежките форми определят кан­
дидат-служителите като негодни.
Критерий за оздравяване при придобитите 
хемолитични анемии са хематологичните по­
казатели (нормални стойности на хемоглобина, 
еритроцити, серумно желязо, резистентност на 
еритроцитите, изчезване на автоантителата).
При служителите с реверзибилна изоимунна, 
имуноалергична, токсична хемолитична анемия 
годността се определя индивидуално при стаби­
лизирано състояние.